English: I also think that the Cabinet Secretary has done a good job in coping with the reduction of 1 per cent, the cash reduction, in the RSG to 2019-20, and managing to reduce the gap by £28 million to only £15 million. That remaining £15 million is obviously going to lead to problems to deal with, but, nonetheless, I do think that the Cabinet Secretary's ability to try to square the circle that he's faced with is producing those dividends. I also approve strongly of some of the other elements that he mentioned in his statement, in particular, the child poverty agenda and the increased number of schoolchildren who qualify for free school meals. And I also support his decision on the early intervention, prevention and support grant to increase the amount paid and also to split it into two, because there has undoubtedly been a great, disconcerting period for those who think, having moved from a kind of hypothecated budget into one where these different grants are lumped together, that some people might lose out and get less than they otherwise would have done. So, I think that is a sensible move to slow down the process of change, and that will be warmly welcomed, I think, throughout Wales. We can also, of course, welcome the increased spending on health. It's a fact that everybody is aware of that health inflation is higher than inflation nationally, and the needs of the population are going to increase with an increased ageing population and a lower number of people in active work. So, the cost of financing this is going to be an increasing problem in years to come. That's partly, I suppose, the increasing amounts that are available due to the UK Government's decision to increase the amount of money spent on the health service through its seventieth anniversary fund, but I don't think we should shower them with compliments on their achievement, because in the current financial year, the UK Government is only going to increase spending by 3.6 per cent, which is 0.1 per cent less than the average increase in health spending since 1948. So, actually, it's just more of the same and treading water rather than an unexpected bonus on top of everything else. The health Secretary said that the health and social services MEG is now £8.2 billion for 2019-20, so health is becoming an even bigger component of the Welsh Government's budget. The £330 million extra for this financial year is, of course, very welcome - although, as he rightly said, what's given on one hand is partly taken away on the other and about half the budget is already earmarked by the UK Government. But the real elephant in the room here is not so much the funding available, but the continuing inability of many health boards to be able to manage their own budgets properly, and we've seen, this year, that there's a £360 million rolling deficit, which is up from £253 million in the previous year. Hywel Dda and Betsi Cadwaladr, in particular, are actually not improving to the extent that we would expect. The sums of money involved here, of course, are huge: Hywel Dda, £70 million to the beginning of April this year in deficit, and Betsi Cadwaladr up from £30 million to £36 million. So, against this background, the Cabinet Secretary has an unenviable task, I think, in trying to balance the books. The environment budget this year hasn't suffered the cuts that it did last year. That's to be welcomed. Although, of the £34 million increase, £17 million, a half of it, is going to be spent on various waste projects, which would not be a priority of mine, because - and this is nothing to do with the issue of global warming in itself - I simply can't see the point of spending £17 million on sorting waste and being able to take out the plastic in Costa Coffee cups, for example, when the UK accounts for only about 2 per cent of carbon dioxide emissions, even if we accept the link between carbon dioxide emissions and global warming. Twenty-five per cent of all the plastic waste that is collected in the EU is exported to the far east and other places where their control measures are far inferior to what we have in this country and, indeed, in Europe generally. So, what we're actually doing is making the problem worse by collecting all this material and then exporting it to countries that throw it into rivers and landfill elsewhere. So, we're not actually contributing to the solution of the problem, even if you accept that there is a problem in the first place. So, that would certainly not be a priority of mine. But the background mantra, of course, as always, is austerity. But, I think we should remind ourselves that this period of austerity - to which the Cabinet Secretary's statement itself actually gives the lie, because he refers to the inability of the Chancellor to meet his targets of deficit reduction on a serial basis. In 2007-08, the national debt stood at about £780 billion. This morning, at 10.15 a.m., I looked at the national debt clock, and it was £2 trillion or more. So, you can hardly describe this as a period of austerity when the Government has been running record deficits. I'm afraid it's a reality of life that if you don't live within your means, then suddenly the money runs out, and that's the problem with socialist Governments always, of course - that they run out of other people's money to spend. The Labour Party under its current leadership has been a great admirer of President Chávez and President Maduro in Venezuela. Well, Venezuela this year has 1 million per cent inflation and they're now, instead of exporting oil, exporting people. So, the idea that you can carry on spending as though there's no tomorrow, forever and a day, is, of course, against the laws of nature and reality. Were we not constrained in the way that we are financially in Wales, as if John McDonnell, perish the thought, were ever to become the Chancellor of the Exchequer in the United Kingdom, he really would be able to follow the example of Venezuela, and then I think the Welsh Government would be in a pickle indeed. Then they would discover what the true meaning of austerity is. At the end of the day, over a period of time, you have to balance the books and, in an inadequate way and a limited way, that's what the Conservative Government has been trying to do. If the Government had borrowed even more money, then the debt burden and its financing burden would have been even greater. This year, over £50 billion is going to be spent on debt interest, and even though the Bank of England has bought up a significant part of Government debt - therefore, in a sense, it's paying money to itself - we're still talking about £4-odd billion that could be spent on front-line services that is going in debt interests to third parties. So, eventually, as I say, you run out of money. And, in due course, the Welsh Government will have the freedom and the discretion to use the devolved tax powers that it has. I hope it will use those not simply to push up the tax burden, but actually to try to transform the Welsh economy into an enterprise economy by reducing taxes and hence encouraging investment, encouraging enterprise, encouraging people to come and live in and work in Wales so that - what we all know we need to do - we can raise the tax base by raising the amount of wealth that is created in the Welsh economy in general. So, it's a choice that we will have to make in due course. It's been postponed now until the next Assembly. But, like Nick Ramsay, I hope that the Welsh Government, if it is going to prepare for being in Government in a few years' time, will actually change its approach to an enterprise economy and realise, at the end of the day, the wealth that is created is created by the people, not by Government. Governments spend money, but they can't spend it if it's not created.
Welsh: Credaf hefyd fod Ysgrifennydd y Cabinet wedi gwneud gwaith da o ran ymdopi â'r gostyngiad o 1 y cant, sef y gostyngiad arian parod, yn y grant cynnal refeniw i 2019-20, a llwyddo i leihau'r bwlch gan £28 miliwn i ddim ond £15 miliwn. Mae'r £15 miliwn sy'n weddill yn amlwg yn mynd i arwain at broblemau i ymdrin â nhw, ond, serch hynny, rwy'n credu bod gallu Ysgrifennydd y Cabinet i geisio sgwario'r cylch y mae'n rhaid iddo ei wynebu yn cynhyrchu'r enillion hynny. Rwy'n cymeradwyo'n gryf hefyd rai o'r elfennau eraill y cyfeiriodd atyn nhw yn ei ddatganiad, yn arbennig, yr agenda tlodi plant a'r cynnydd yn nifer y plant ysgol sy'n gymwys i gael prydau ysgol am ddim. Ac rwyf hefyd yn cefnogi ei benderfyniad ar y grant ymyrraeth gynnar, atal a chymorth i gynyddu'r swm a delir a hefyd i'w rannu'n ddau, oherwydd bu cyfnod anesmwyth iawn, yn ddi-os, i'r rhai hynny sy'n credu, ar ôl symud o ryw fath o gyllideb sydd wedi'i neilltuo i un lle caiff y grantiau gwahanol hyn eu trin gyda'i gilydd, y gallai rhai pobl fod ar eu colled a chael llai nag y byddent wedi ei gael fel arall. Felly, rwy'n credu bod hwnnw'n symudiad doeth i arafu'r broses o newid, a bydd croeso cynnes i hynny, rwy'n credu, ledled Cymru. Gallwn hefyd, wrth gwrs, groesawu'r cynnydd mewn gwariant ar iechyd. Mae'n ffaith fod pawb yn ymwybodol bod chwyddiant iechyd yn uwch na chwyddiant yn genedlaethol, a bod anghenion y boblogaeth yn mynd i gynyddu gyda phoblogaeth sy'n heneiddio a llai o bobl mewn gwaith egnïol. Felly, mae cost ariannu hyn yn mynd i fod yn broblem gynyddol yn y blynyddoedd i ddod. Mae hynny'n rhannol, mae'n debyg, yn sgil y symiau cynyddol sydd ar gael oherwydd penderfyniad Llywodraeth y DU i gynyddu faint o arian a warir ar y gwasanaeth iechyd drwy ei chronfa pen-blwydd deg a thrigain, ond nid wyf i'n credu y dylem ni eu canmol nhw'n ormodol ar eu llwyddiant, oherwydd yn y flwyddyn ariannol gyfredol, dim ond gan 3.6 y cant y mae Llywodraeth y DU yn mynd i gynyddu'r gwariant, sy'n 0.1 y cant yn llai na'r cynnydd cyfartalog mewn gwariant ar iechyd ers 1948. Felly, mewn gwirionedd, mae'n fwy o aros yn yr unfan yn hytrach na'i fod yn fonws annisgwyl ar ben popeth arall. Dywedodd yr Ysgrifennydd dros iechyd bod y Prif Grŵp Gwariant ar gyfer iechyd a gwasanaethau cymdeithasol bellach yn £8.2 biliwn ar gyfer 2019-20, felly mae iechyd yn dod yn rhan fwy fyth o gyllideb Llywodraeth Cymru. Mae'r £330 miliwn ychwanegol ar gyfer y flwyddyn ariannol hon, wrth gwrs, i'w groesawu'n fawr - er, fel y dywedodd yn gywir, mae'r hyn a roddir ag un llaw yn rhannol yn cael ei gymryd gan y llall ac mae tua hanner y gyllideb eisoes wedi'i glustnodi gan Lywodraeth y DU. Ond yr hyn nad ydym ni'n ei drafod yn y fan yma yw, nid yn gymaint y cyllid sydd ar gael, ond anallu parhaus llawer o fyrddau iechyd i allu rheoli eu cyllidebau eu hunain yn briodol, ac rydym wedi gweld, eleni, bod diffyg parhaus o £360 miliwn, sydd wedi cynyddu o £253 miliwn yn y flwyddyn flaenorol. Nid yw Hywel Dda a Betsi Cadwaladr yn enwedig, ddim mewn gwirionedd yn gwella i'r graddau y byddem yn ei ddisgwyl. Mae'r symiau o arian sydd dan sylw yn y fan yma, wrth gwrs, yn enfawr: Hywel Dda, £70 miliwn mewn diffyg hyd at ddechrau mis Ebrill eleni, a Betsi Cadwaladr wedi cynyddu o £30 miliwn i £36 miliwn. Felly, yn erbyn y cefndir hwn, mae gan Ysgrifennydd y Cabinet dasg anodd iawn, rwy'n credu, wrth geisio mantoli'r cyfrifon. Nid yw'r gyllideb amgylcheddol eleni wedi dioddef y toriadau a wnaeth y llynedd. Mae hynny i'w groesawu. Er bod hanner y cynnydd o £34 miliwn, sef £17 miliwn ohono, yn mynd i gael ei wario ar wahanol brosiectau gwastraff, na fyddai'n flaenoriaeth i mi, oherwydd - ac nid oes a wnelo hyn â'r mater cynhesu byd-eang ei hun - ni allaf weld y pwynt o wario £17 miliwn ar ddidoli gwastraff a gallu tynnu'r plastig o gwpanau Costa Coffee, er enghraifft, pan fo'r DU yn cyfrif am ddim ond tua 2 y cant o allyriadau carbon deuocsid, hyd yn oed os ydym ni'n derbyn y cysylltiad rhwng allyriadau carbon deuocsid a chynhesu byd-eang. Mae pump ar hugain y cant o'r holl wastraff plastig sy'n cael ei gasglu yn yr UE yn cael ei allforio i'r dwyrain pell a lleoedd eraill lle mae eu mesurau rheoli yn llawer mwy israddol na'r hyn sydd gennym ni yn y wlad hon ac, yn wir, yn Ewrop yn gyffredinol. Felly, yr hyn yr ydym ni'n ei wneud mewn gwirionedd yw gwneud y broblem yn waeth drwy gasglu'r holl ddeunydd hwn ac yna ei allforio i wledydd sy'n ei daflu i afonydd a safleoedd tirlenwi mewn mannau eraill. Felly, nid ydym ni mewn gwirionedd yn cyfrannu at ateb y broblem, hyd yn oed os ydych chi'n derbyn bod problem yn y lle cyntaf. Felly, yn sicr, ni fyddai hynny yn flaenoriaeth i mi. Ond y mantra yn y cefndir, wrth gwrs, fel bob amser, yw cyni. Ond, rwy'n credu y dylem ni atgoffa ein hunain bod hwn yn gyfnod o gyni - y mae datganiad Ysgrifennydd y Cabinet ei hun mewn gwirionedd yn nodi'r anwiredd, oherwydd mae'n cyfeirio at anallu'r Canghellor i gyrraedd ei dargedau i leihau'r diffyg ar sail gyfresol. Yn 2007-08, roedd y ddyled genedlaethol oddeutu £780 biliwn. Y bore yma, am 10.15 a.m., edrychais ar y cloc dyled cenedlaethol, ac roedd yn £2 triliwn neu fwy. Felly, prin y gallwch chi ddisgrifio hwn fel cyfnod o gyni pan fo'r Llywodraeth wedi bod â diffygion mwy nag erioed o'r blaen. Mae arnaf ofn ei bod yn realiti bywyd os nad ydych yn byw o fewn eich modd, yna'n sydyn mae'r arian yn dod i ben, a dyna'r broblem gyda Llywodraethau sosialaidd bob amser, wrth gwrs - nid oes ganddynt ddigon o arian pobl eraill i'w wario. Mae'r Blaid Lafur o dan ei harweinyddiaeth bresennol wedi bod yn edmygydd mawr o'r Arlywydd Chávez ac Arlywydd Maduro yn Venezuela. Wel, mae gan Venezuela eleni chwyddiant o 1 miliwn y cant ac maen nhw bellach, yn hytrach nag allforio olew, yn allforio pobl. Felly, mae'r syniad y gallwch chi barhau i wario fel pe na fyddai yfory, am byth, wrth gwrs, yn erbyn rheolau natur a realiti. Pe na fyddem ni wedi ein cyfyngu yn y modd yr ydym ni yn ariannol yng Nghymru, fel pe byddai John McDonnell, Duw â'n gwaredo, yn dod yn Ganghellor y Trysorlys yn y Deyrnas Unedig ar unrhyw adeg, y byddai mewn gwirionedd yn gallu dilyn esiampl Venezuela, yna, rwy'n credu y byddai Llywodraeth Cymru mewn picil gwirioneddol. Yna bydden nhw'n darganfod beth yw gwir ystyr cyni. Yn y pen draw, dros gyfnod o amser, mae'n rhaid i chi fantoli'r cyfrifon ac, mewn ffordd annigonol ac mewn ffordd gyfyngedig, dyna beth y mae'r Llywodraeth Geidwadol wedi bod yn ceisio ei wneud. Pe byddai'r Llywodraeth wedi benthyg hyd yn oed mwy o arian, yna byddai baich y ddyled a'r baich cyllido wedi bod hyd yn oed yn fwy. Eleni, mae dros £50 biliwn yn mynd i gael ei wario mewn llog ar ddyledion, ac er bod Banc Lloegr wedi prynu rhan sylweddol o ddyled y Llywodraeth - felly, ar un ystyr, mae'n talu arian iddo'i hun - rydym ni'n dal i siarad am ryw £4 biliwn a allai gael ei wario ar wasanaethau rheng flaen sy'n mynd fel llog ar ddyled i drydydd partïon. Felly, yn y pen draw, fel y dywedaf, nid oes gennych chi arian ar ôl. A, maes o law, bydd gan Lywodraeth Cymru y rhyddid a'r disgresiwn i ddefnyddio'r pwerau trethi datganoledig sydd ganddi. Rwy'n gobeithio y bydd yn defnyddio'r rheini nid yn unig i gynyddu'r baich trethi, ond mewn gwirionedd i geisio gweddnewid economi Cymru yn economi fenter drwy ostwng trethi ac felly annog buddsoddiad, annog menter, annog pobl i ddod i fyw a gweithio yng Nghymru fel y gallwn ni - yr hyn yr ydym ni i gyd yn gwybod y dylem ni ei wneud - godi sylfaen y dreth drwy gynyddu faint o gyfoeth a grëir yn economi Cymru yn gyffredinol. Felly, mae'n ddewis y bydd yn rhaid inni ei wneud maes o law. Mae wedi'i ohirio nawr tan y Cynulliad nesaf. Ond, fel Nick Ramsay, rwy'n gobeithio y bydd Llywodraeth Cymru, os yw hi'n mynd i baratoi ar gyfer bod mewn Llywodraeth ymhen ychydig o flynyddoedd, mewn gwirionedd yn newid ei hagwedd at economi fenter ac yn sylweddoli, yn y pen draw, bod cyfoeth sy'n cael ei greu yn cael ei greu gan bobl, nid gan Lywodraeth. Mae llywodraethau yn gwario arian, ond nid ydyn nhw'n gallu ei wario os nad yw'n cael ei greu.